परन्तु इस सब से बाद भी, एएसए का प्रदर्शन सराहनीय रहा है। अब ज़रुरत इस बात की है कि कैंपस के अन्दर और उसके बाहर, रोहित एक्ट बनाये जाने की मांग को लेकर जबरदस्त अभियान चलाया जाये ताकि उच्च शिक्षा संस्थानों में हाशिये पर पड़े समुदायों के विद्यार्थियों को क़ानूनी संरक्षण उपलब्ध हो सके। इस संदर्भ में मैं कहना चाहूंगी कि भारतीय प्रजातंत्र को मजबूती देने के लिए युवाओं की उर्जा, वौद्धिक शक्ति और उनकी सामाजिक ताकत के इस्तेमाल और बहुजनों की मुक्ति के अभियान में बामसेफ, मूलनिवासी विद्यार्थी संघ और मूलनिवासी संघ, कैंपस और उसके बाहर विद्यार्थियों और शिक्षकों का साथ देने के लिए पूरी तरह कटिबद्ध हैं।